تولستوی رومانی روس دیلینده یازسا دا، دیالوقلارین بؤیوک بیر حیصّه ‌سی (آچیلیش پاراقرافی دا داخیل اوْلماقلا) فرانسه دیلیندهدیر. بۇ رومان‌دا تصویر ائدیلن دؤورون روس اشرافین اؤزونمخصوص اؤزللیکین‌دن ایر‌لی گلیر. بئله کی، همی دؤورده روسیه زادگان مۆحیطین‌ده فرانسه دیلینده دانیشماق پرستیژ ساییلیر و فرانسه دیلی روس دیلین‌دن اۆستون توتولوردو. بۇ تماماً تاریخی حقیقتلره اساسلانان بیر حادیثه‌دیر. بئله کی، حتی فرانسه کرالی XIV لودوویکین روسیه زادگانلارینین نماینده‌لرینی قبول ائتمه‌سی زامانی، اوْنلارین اؤز آنا دیللرین‌ده چوْخ ضعیف دانیشدیقلاری معلوم اوْلموش‌دو. "حرب و صۆلح" رومانیندا دا، مثال اۆچون، خانیم قیز ماریانین رفیقه‌سی ژولی کاراگینا اؤز آنا دیلی اوْلان روس دیلینی اؤیرنمک اۆچون اؤزل معلمین یاردیمین‌دان ایستیفاده ائدیردی.